אבי ברכר

אָבִי בְּרֵכֶר (נולד ב-22 בדצמבר 1969) הוא במאי תיאטרון ורופא ילדים ישראלי. ברכר, בן יחיד לוויגדור, יליד רומניה, ומרים, ילידת אוסטריה, נולד וגדל בחיפה. בשנת 1987 סיים בהצטיינות את לימודי התיכון בבית הספר הריאלי במגמה ריאלית. למד רפואה בפקולטה לרפואה של הטכניון במסגרת העתודה האקדמית, ובשנת 1995 קיבל את התואר דוקטור לרפואה בהצטיינות. עם סיום לימודיו שירת בצה"ל כקצין בחיל השריון. בין השנים 2000–2004 התמחה ברפואת ילדים במרכז רפואי כרמל. החל משנת 2004 עובד כרופא ילדים התפתחותי במכון לנוירולוגיה והתפתחות הילד, מטעם "שירותי בריאות כללית" ומומחה ברפואת ילדים במרפאה עצמאית. מעניק ייעוץ מקצועי בעמותת אלווין בגן לילדים בספקטרום האוטיזם וילדים עם צרכים מיוחדים. נותן מגוון הרצאות בתחומי התפתחות הילד (בהן השפעת המדיה על הגיל הרך, קשיי ויסות, על רצף האוטיזם). בגיל 8 לקחו אותו הוריו להצגה "הכתובה" בתיאטרון הבימה, בכיכובם של נסים עזיקרי וליא קניג. ברכר הוקסם ומאותה עת ואילך צפה בהצגות רבות וקרא ואסף אלפי מחזות. במהלך תקופת ההתמחות שלו ברפואה, החליט להגשים את חלומו וללמוד תיאטרון. הוא בוגר תואר ראשון במסלול בימוי של החוג לתיאטרון באוניברסיטת חיפה. במהלך לימודיו ביים שלוש הצגות באורך מלא: "חתונה בורגנית קטנה", "שלום ולהתראות" ו"ספק". משנת 2003 ברכר חבר ועדת הרפטואר של "תיאטרון הצפון" בקריית חיים. בשנים 2004-2002 היה גם חבר האקדמיה לפרס התיאטרון הישראלי. ברכר עיבד את "סיפורו של סוס", יצירתו של לב טולסטוי, לתיאטרון. המחזה הוצג ב-2006 בפסטיבל הצגות היחיד מסרחיד בבימויו של ברכר בשפה הערבית וזכה בפרס ההצגה הטובה ביותר בפסטיבל. ב-2008 ביים את "כל הגברים אותו דבר" שזכתה בפרס ההצגה הטובה ביותר במסגרת פסטיבל ACT2, ההצגה המשיכה ורצה בתיאטרון תמונע וברחבי ישראל. כותב המחזה הוא מאור הרוש, שגם שיחק בהצגה, ולצדו שיחקה בתחילה מלי לוי ואחר-כך ענת מגן-שבו וליטל שוורץ לסירוגין. ב-2009 ביים את מופע השירים "בנימה אישית" מאת מייק ברנט, שהציג בתיאטרון הספרייה ורץ ברחבי ישראל. הזמר הוא גיא הררי והמנהל המוזיקלי הוא קובי ארליך. ב-2013 ביים את המחזה "Cock" מאת מייק ברטלט במסגרת תיאטרון תהל. ההצגה עוסקת בג'ון, גבר שיצא מהארון וחי שבע שנים עם גבר, ובהמשך מתאהב באישה וצריך לבחור בין שניהם. ברכר ביים את ההצגה בתוך זירת אגרוף. בין השנים 2021-2008 ברכר נהל את ארכיון הקאמרי ביחד עם יורם אמיר. ברכר ארגן גם את הארכיון של תיאטרון חיפה בשנים 1988–2003. בשנת 2017 ביים את ההצגה "האור הגדול של לאונרד פלקי" מאת ג'יימס לסין במסגרת פסטיבל תיאטרונטו בכיכובו של רפי ויינשטוק. ההצגה זכתה במקום הראשון בפרס השחקן המצטיין ע"ש נסים עזיקרי על "ביצוע וירטואוזי ומרגש של רפי וינשטוק". ברכר הוא ממקימי קרן "רז-רם", קרן המסייעת ליתומים החל משנת 1999 לקדם את עצמם בתחומי אמנות שונים. שימש עד 2005 בתור מזכיר הקרן. החל משנת 2014 מכהן כיו"ר הקרן. בין השנים 2003- 2021 ברכר חבר ועדת הרפטואר של תיאטרון הצפון בקריית חיים. בשנים 2011–2012 הגיש פינת המלצות תרבות בימי חמישי ב"חדשות המקומיות" בערוץ 3. בשנת 2014 השתתף בפרק שעסק באבהות חד-הורית במסגרת תוכנית הטלוויזיה "משפחה מאושרת בשישה שיעורים", שיצר אייל דורון ושודרה בערוץ 2, בהנחיית יורם יובל ואירי ריקין. 2006 – "סיפורו של סוס" זכתה בפרס ההצגה הטובה ביותר במסגרת פסטיבל מסרחיד. 2008 - "כל הגברים אותו דבר" זכתה בפרס ההצגה הטובה ביותר במסגרת פסטיבל T2AC. 2012 - פרס ראש עיריית תל אביב ע"ש אברהם בן-יוסף (ביחד עם יורם אמיר) – עובד מצטיין (ארכיון תיאטרון הקאמרי). 2017 - פרס השחקן המצטיין ע"ש נסים עזיקרי לרפי וינשטוק על הופעתו בהצגה "האור הגדול של לאונרד פלקי" בבימויו של ברכר בפסטיבל תיאטרונטו. אירית רונה, "מערכה ראשונה, מרופא", בעיתון "כלבו", 30 ביוני 2006, עמ' 50-48. יונתן הללי, "דוקטור לתיאטרון", בעיתון "מעריב", 16 במרץ 2006, עמ' 13. אריה יאס, כתבה על ההצגה "סיפורו של סוס", בערוץ 33, 2006. האתר הרשמי של אבי ברכר בענייני תיאטרון ראיונות וסרטונים באתר יו טיוב חנה בירו בריאיון עם אבי ברכר, ד"ר ברכר ומיסטר אבי dr. avi brecher,‏ 24 בספטמבר 2008 על רופא ילדים שרוצה להיות במאי תיאטרון, יומן אקדמי, אוניברסיטת חיפה, 13 בנובמבר 2012 קורות חיים קורות חיים קצרים של אבי ברכר (אורכב 21.11.2015 בארכיון Wayback Machine), באתר תיאטרון תהל קורות חיים קצרים של אבי ברכר, באתר בת"י – איגוד במאי התיאטרון בישראל אלה פודה, "חולה בחיידק התיאטרון", באתר theatreworld ראיונות וכתבות פרופיל איתי טטרו, "אבא עצמאי", בעיתון "גפן", 1 במאי 2014 הילה אהרון בריק, "ריאיון – רופא וחולה תיאטרון", באתר "הבמה", 9 באוגוסט 2007 מתן שירם, ‏פסטיבל הפרינג' שנפתח אמש בחיפה מזמן מפגש עם בעלי מקצועות מפתיעים, מתן שירם, באתר גלובס, 16 ביוני 2008 אודות ההצגה Cock ריאיון עם אבי ברכר, במאי המחזה COCK, בתוכנית הטלוויזיה "חדר החדשות", ערוץ 51 בHOT‏, שמורה יו טיוב, 6 באוקטובר 2013 מיכאל הנדלזלץ, "Cock": הקרב על הזהות (לא רק המינית)", באתר הארץ, 11 בדצמבר 2013 הילה ציגל, "אהבה ב-13 סיבובים", באתר "מרתה יודעת", 2 בינואר 2014 רז ישראלי, "מארז תרבות 26:ההצגה שאפילו השם שלה יעצבן אתכם", באתר nrg, באתר nrg מעריב, 30 בספטמבר 2013 אודות ההצגה "כל הגברים אותו דבר" אודות ההצגה, באתר תיאטרון תמונע קטע וידאו מתוך ההצגה, באתר יו טיוב, 2 ביוני 2014 אודות ההצגה "סיפורו של סוס" על הצגת היחיד "סיפורו של סוס", יומן אקדמי, אוניברסיטת חיפה, 21 בנובמבר 2012 מרב יודילוביץ', 'פסטיבל "מסרחיד" להצגות יחיד בערבית חוגג חמש להיווסדו', באתר ynet, 19 באוקטובר 2006 אודות ההצגה "בית ספר לנשים" "הצגה בתוך הצגה", באתר "לצאת חיפה סיטי", 29 ביוני 2009 יאיר אשכנזי, רפי ויינשטוק זכה בפרס השחקן בתיאטרונטו; בפסטיבל חיפה להצגות ילדים זכתה "הגשם של סבא אהרן", באתר הארץ, 16 באפריל 2017 ועדת הרפרטואר של תיאטרון הצפון,5 בינואר 2020, עמ' 5 רפרטואר מתוק, הד הקריות, 10 בספטמבר 2012 תיאטרונטו 2017: ביקור במחלקה לבריאות הנפש, nrg‏, 18 באפריל 2017